open-index/open-wikipedia-markdown huggingface dataset:
Շակրիզ

**Ֆրեսանկուր** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլեր Կոտրե կանտոնի կազմի մեջ։ Համայնքի շրջանը՝ Սուասոն։

Համայնքի INSEE կոդը՝ 02154:

## Բնակչություն
2010 թվականի տվյալներով՝ համայնքի բնակչությունը կազմում է 312 մարդ։
{{Բնակչություն|source = INSEE
|1962 = 347
|1968 = 288
|1975 = 240
|1982 = 296
|1990 = 320
|1999 = 339
|2010 = 312

## Տնտեսություն
2010 թվականին համայնքի 216 աշխատունակ (15-64 տարեկան) բնակիչներից 154-ը տնտեսապես ակտիվ էին, 124-ը՝ ոչ ակտիվ (ակտիվության ցուցանիշը կազմել է 71,3%, 1999 թվականին եղել է 66,5%)։ 154 տնտեսապես ակտիվ բնակիչներից աշխատում էին 142-ը (79 տղամարդ և 63 կին), գործազուրկ էին 12 մարդ (4 տղամարդ և 8 կին)։ 62 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 24-ը՝ թոշակառուներ, 29-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Շակրիզ 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Բլինդաժ

մինի|Բլինդաժ
**Բլինդաժ** (), պաշտպանական կառույց՝ անձնակազմը գնդացրային, հրետանային, ականանետային կրակից, նապալմից և զանգվածային ոչնչացման զենքից պաշտպանելու համար։ Բլինդաժ պատրաստում են երկաթբետոնից, փայտից, քարից, հողով լի պարկերից, արդյունաբերական արտադրության կոնստրուկցիաներից (ալեձև պողպատ և ալն)։ Բլինդաժներ առաջին անգամ օգտագործվել են Սևաստոպոլի պաշտպանության (1854–1855) ժամանակ։

## Նյութեր
Կախված առկա նյութերից՝ բլինդաժը կարող է կառուցվել հողից, փայտից, երկաթբետոնից, քարից, մետաղական կառուցվածքներից։

Հրաձգային զինափորձարաններում բլինդաժ է կոչվում հրետակոծության գոտում գտնվող անձնակազմի համար պաշտպանված տարածքը, որն իրականացնում է թիրախների սարքավորումների սպասարկումը։ Կառուցվում է փայտից, կարող է թաղված լինել գետնին միայն կիսով և չունի քողարկում։

Կատեգորիա:Պաշտպանական կառույցներ
Տոբիաշ Ֆիգեյրեդու

**Տոբիաշ Պերեյրա Ֆիգեյրեդու** (, ), պորտուգալացի ֆուտբոլիստ, «Սպորտինգ» ֆուտբոլային ակումբի պաշտպան, որ վարձավճարով հանդես է գալիս «Նասյոնալ» ակումբի կազմում։ Ռիո դե Ժանեյրոյում անցկացվող Օլիմպիական խաղերի մասնակից է։

Տոբիաշի ավագ եղբայրը Կրիշտիանու Ֆիգեյրեդուն է. նա ևս պրոֆեսիոնալ ֆուտբոլիստ է։

## Ակումբային կարիերա
Տոբիաշը «Սպորտինգ» ֆուտբոլային կաումբի սան է։ 2014 թվականի սկզբին խաղային պրակտիկա ստանալու համար Մարիուն վարձավճարով տեղափոխվել է իսպանական «Ռեուս Դեպորտիու»։ Փետրվարի 2-ին «Սանտ Անդրեու» ակումբի կազմում նա առաջին անգամ հանդես եկավ Սեգունդա B-ում։ Մարտի 23-ին 1Օլոտա»-ի դեմ խաղում Ֆիգվեյրեդուն իր առաջին գոլը հեղինակեց թիմի կազմում։ Վարձավճարի ժամկետը լրանալուց հետո նա վերադարձավ «Սպորտինգ»։ 2015 թվականի հունվարի 18-ին «Ռիու Ավե»-ի դեմ խաղում Տոբիաշն առաջին անգամ հանդես եկավ Սանգրիշ լիգայում։ Փետրվարի 1-ին «Արոկի» ֆուտբոլային ակումբի դեմ խաղում նա իր առաջին գոլը խփեց «առյուծների» դեմ խաղում։ Նույն թվականին Ֆիգեյրեդուն «Սպորտինգի» կազմում նվաճել է Պորտուգալիայի գավաթը։

2016 թվականի ամռանը նա վարձավճարով տեղափոխվեց «Նասյոնալ» ակումբ։

## Միջազգային կարիերա
2013 թվականին Ֆիգեյրեդուն Պորտուգալիայի պատանեկան հավաքականի կազմում մասնակցեց Լիտվայում կայացած Եվրոպայի պատանեկան առաջնությանը։ Առաջնության ժամանակ նա խաղաց ընդդեմ Իսպանիայի պատանեկան հավաքականի, Նիդերլանդների պատանեկան հավաքականի, Լիտվայի պատանեկան հավաքականի և Սերբիայի պատանեկան հավաքականի։ Լիտվացիների դեմ խաղում Տոբիաշը գոլի եհղինակ դարձավ։

2015 թվականին Պորտուգալիայի երիտասարդական հավաքականի կազմում Տոբիաշը Չեխիայում նվաճեց Եվրոպայի երիտասարդական առաջնության արծաթե մեդալները։ Առաջնության ժամանակ նա խաղացել է Գերմանիայի ֆուտբոլի երիտասարդական հավաքականի և Շվեդիայի ֆուտբոլի երիտասարդական հավաքականի դեմ։

2016 թվականին Տոբիաշը Պորտուգալիայի օլիմպիական հավաքականի կազմում մասնակցել է Ռիո դե Ժանեյրոյի Օլիմպիական խաղերին։ Մրցաշարի ժամանակ նա խաղացել է ընդդեմ Արգենտինայի ֆուտբոլի օլիմպիական հավաքականի, Հոնդուրասի ֆուտբոլի օլիմպիական հավաքականի և Գերմանիայի ֆուտբոլի օլիմպիական հավաքականի։ Ֆիգեյրեդուն հոնդուրասցիների դեմ խաղում դարձել է գոլի հեղինակ։

### Պորտուգալիայի հավաքականի կազմում գոլեր (մինչև 23)

## Նվաճումներ
**Թիմային**

 **«[[Սպորտինգ (ֆուտբոլային ակումբ, Լիսաբոն)|Սպորտինգ»]]**
* Պորտուգալիայի ֆուտբոլի գավաթի մրցանակակիր — 2014/15
* Պորտուգալիայի սուպերգավաթի մրցանակակիր — 2015

**Միջազգային**

 **[[Պորտուգալիայի ֆուտբոլի երիտասարդական հավաքական|Պորտուգալիա (մինչև 20)]]**
*  Եվրոպայի երիտասարդական առաջնություն — 2015

## Ծանոթագրություններ

## Արտաքին հղումներ
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Այնթապ (Այնթապի գավառակ)

**Այնթապ**, ավան Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր Արածանիի աջ ափին, Կարաքիլիսա քաղաքից 37 կմ հարավ։

## Բնակչություն
1906 թվականին ուներ 106 տուն, որից 10-ը հայաբնակ էր։ Մնացածը եզդիներ և քրդեր էին։

## Տնտեսություն
Բնակչության հիմնական զբաղմունքը անասնապահությունն ու երկրագործությունն էր։

## Պատմամշակութային կառույցներ
Այնթապը նախկինում ունեցել է շրջապարիսպ։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կատեգորիա:Թութաքի շրջանի համայնքներ
Կատեգորիա:Թուրքիայի քրդաբնակ բնակավայրեր
Սիմոն Կվամմ

**Սիմոն Կվամմ** (), դանիացի դերասան և երգիչ։ Ավելի հայտնի է որպես դանիական Nephew ռոք խմբի անդամ, որտեղ նա հանդես է եկել որպես խմբի վոկալիստ։

Խումբը ստեղծել է շատ երգեր, որոնք Դանիայում դարձել են հիթեր, օրինակ՝ Igen & Igen &, Superliga, En Wannabe Darth Vader և Movie Klip: Սիմոնը Olympia Århus København ֆուտբոլային ակումբի երկրպագու է։ Սիմոնը նաև հայտնի է դարձել նկարվելով դանիական Drengene fra Angora կոմեդի շոուում։ Սիմոնը հավատում է, որ նրա դերասանական շնորհը կօգնի նրան հանդես գալու տարբեր բեմերում։ Առաջին հերթին Սիմոնը իրեն համարում է երաժիշտ, և հետո արդեն դերասան։

## Սկավառակագրություն
Nephew *խմբում*
;Սինգլներ
* We Don't Need You Here
* Superliga
* Ordenspoliti
* Movie Klip
* En Wannabe Darth Vader
* Worst/ Best Case Scenario
* Byens Hotel
* Igen & Igen &
* Science Fiction Og Familien
* Mexico Ligger I Spanien
* Hospital feat. L.O.C.
* Timbaland vs. Nephew: The Way I Are
* Allein Alene(Allein Allein by Polarkreis 18): երգի ռեմիքս տարբերակը Nephew խմբի և Carsten Heller-ի կեղմից
* 007 Is Also Gonna Die
* Va Fangool!
* Sov for Satan Mand
* Police Bells And Church Sirens
* The Danish Way to Rock feat. VM Landsholdet

;Ալբոմներ
* Swimming Time (2000)
* USADSB (2004)
* USADSB 10 x så live (2004)
* Interkom Kom Ind (2006)
* Roskilde 07.07.07 (2007)
* Danmark/Denmark (2009)

De Eneste To *խմբում*
;Սինգլներ
* Morten (2010)
* Jeg Har Ikke Lyst Til At Dø (2010)

;Ալբոմ «De Eneste To»
* De Eneste To (2010)

## Ծանոթագրություններ

## Արտաքին հղումներ
* IMDB entry: http://www.imdb.com/name/nm1210094/
* Silkeborg library literary portal (in Danish): http://www.silkeborg.bib.dk/hovedmenu/oplevelse/litteratur/kvam.html 

Կատեգորիա:Կատակերգուներ
Կատեգորիա:Դանիացի դերասաններ
Կատեգորիա:Դանիացի երգիչներ
Կատեգորիա:21-րդ դարի երգիչներ
Գարբինե Մուգուրուսայի կարիերայի վիճակագրություն

**Գարբինե Մուգուրուսայի կարիերայի վաճակագրությունը** ներկայացնում է իսպանացի պրոֆեսիոնալ թենիսիստուհի, աշխարհի նախկին թիվ 2 ռակետ Գարբինե Մուգուրուսայի կարիերայի ընթացքում մրցաշարերում հաղթանակները և մասնակցությունները Մեծ Սաղավարտի և WTA մրցաշարերի եզրափակիչներում։ Մուգուրուսան հաղթանակ է տարել WTA 3 մենախաղի մրցաշարերում, որոնցից առավել նշանակալիցը 2016 թվականի Ֆրանսիայի բաց առաջնությունն է։ Նա հաղթանակ է տարել նաև WTA զուգախաղի 4 մրցաշարերում։ Մուգուրուսան դուրս է եկել նաև 2015 թվականի Ուիմբլդոնի մրցաշարի եզրափակիչ, 2014 և 2015 թվականների Ֆրանսիայի բաց առաջնության քառորդ եզրափակիչ։ Զուգախաղի մրցաշարերում նա եզրափակիչ է դուրս եկել 2014 և 2015 թվականների Մադրիդի մրցաշարերում և կիսաեզրափակիչ 2014 թվականի Ֆրանսիայի բաց առաջնությունում՝ Կարլա Սուարես Նավարոյի հետ։

## Գլխավոր եզրափակիչներ
### Մեծ Սաղավարտի մրցաշարերի ելրափակիչներ (2)
#### Մենախաղ 2 (1 տիտղոս, 1 պարտություն)

### Տարվա վերջի մրցաշարի եզրափակիչներ
#### Զուգախաղ 1 (1 պարտություն)

### WTA Premier Mandatory & Premier 5 մրցաշարերի եզրափակիչներ
#### Մենախաղ 2 (1 տիտղոս, 1 պարտություն)

#### Զուգախաղ 3 (3 պարտությունs)

## WTA մրցաշարերի եզրափակիչներ
### Մենախաղ 6 (3 տիտղոս, 3 պարտություն)

### Զուգախաղ 10 (5 տիտղոս, 5 պարտություն)

## ITF Circuit մրցաշարերի եզրափակիչներ
### Մենախաղ 12 (7 տիտղոս, 5 պարտություն)

### Զուգախաղ 2 (1 տիտղոս, 1 պարտություն)

## Արդյունքներ Թոփ 10 թենիսիստուհիների հետ հանդիպումներում
Գարբինե Մուգուրուսայի հանդիպումները թենիսիստուհիների հետ, ովքեր տեղ են զբաղեցրել WTA մենախաղի վարկանիշային Թոփ 10-ում։

### Հաղթանակ թիվ 1 ռակետի նկատմամբ

### Հաղթանակներ Թոփ 10-ի թենիսիստուհիների նկատմամբ

## Մրցաշարերի վիճակագրություն
### Մենախաղ

### Զուգախաղ

## Ծանոթագրություններ

## Արտաքին հղումներ
* Գարբինե Մուգուրուսայի անձնական կայք 
* Գարբինե Մուգուրուսան WTA կայքում
* Գարբինե Մուգուրուսան ITF կայքում 
* Գարբինե Մուգուրուսան Ֆեդերացիայի գավաթի մասնակցի կայքում 

Կատեգորիա:Թենիս
Կատեգորիա:Վիճակագրական տվյալներ
Թուրքիայի ծայրակետեր

Թուրքիայի աշխարհագրական ծայրակետերն են.

***Հյուսիսային ծայրակետ**. Թուրքիայի հյուսիսային ծայրակետն գտնվում է թուրք- բուլղարական սահմանագծին Քըրքլարելի քաղաքի մոտ` ():
***Հարավային ծայրակետ**. Թուրքիայի հարավային ծայրակետն գտնվում է Հաթայի մարզի Յայլադաղը քաղաքի մոտ` ():
***Արևմտյան ծայրակետ**. Թուրքիայի արևտմյան ծայրակետը գտնվում է Չանաքքալեի մարզի Գյոքչեադա կղզու վրա` ():
***Արևելյան ծայրակետ**.   Թուրքիայի արևելյան ծայրակետը գտնվում է Իգդիրի մարզի Արալըք բնակավայրի մոտ` հայ-   թուրքական սահմանագծին` ():
***Կենտրոնական հատված** Թուրքիայի կենտրոնական հատվածը գտնվում է Կայսերիի մարզի Յուղարըհասընլի և Քարաքիմսե գյուղերի մոտ` ():

## Ծայրամասային խոշոր քաղաքներ
* **Հյուսիսային**. Սինոպ, Սինոփի մարզ
* **Հարավային**. Անթաքիա Հաթայի մարզ
* **Արևմտյան**. Չանաքկալե, Չանաքքալեի մարզ
* **Արևելյան**. Իգդիր, Իգդիրի մարզ

## Ծայրամասային փոքր քաղաքներ (>2000)
* **Հյուսիսային**. Դողանյուրտ, Քասթամոնուի մարզ 
* **Հարավային**. Յայլադաղը, Հաթայի մարզ
* **Արևմտյան**. Գյոքչեադա (Իմրոս), Չանաքքալեի մարզ
* **Արևելյան**. Արալըք, Իգդիրի մարզ

## Գյուղեր
* **Հյուսիսային**. Ահլաթլը, Քըրքլարելիի մարզ
* **Հարավային**. Թոփրաքթութան, Հաթայի մարզ
* **Արևմտյան**. Ուղուրլու, Չանաքքալեի մարզ
* **Արևելյան**. Ալան, Հաքյարիի մարզ

## Ամենաբարձր և ամենացածր կետեր
* **Ամենաբարձր**. Արարատ լեռ, Իգդիր` 
* **Ամենացածր**. Անանուն վայր Աթյաթան ծովալճակի մոտ` Միջերկրական ծով, Ադանա` 

## Ծանոթագրություններ

Կատեգորիա:Թուրքիայի աշխարհագրություն
Շամպալիմոյի հիմնադրամ

մինի|Անհայտի ուսումնասիրման կենտրոն` գլխավոր շենքը
մինի|Շենքի ներքին բակ
մինի|Շենքի ներսույթը
**Շամպալիմոյի հիմնադրամ** (), պորտուգալական մասնավոր գիտական հիմնադրամ, որ մասնագիտացած է նեյրոլոգիայի, օնկոլոգիայի և կարդիոլոգիայի ոլորտում բիոբժշկական հետազոտություններում։

Շամպալիմոյի հիմնադրամը տեղակայված է Լիսաբոնում։

## Հիմնադրումը
Հիմնադրամը հիմնադրվել է պորտուգալացի գործարար և բարեգործ Անտոնիո Շամպալիմոն, ով դրա համար տրամադրել է 500 միլիոն եվրո։

2010 թվականին հիմնադրամը բացեց բացեց «Անհայտի ուսումնասիրման կենտրոն» անունով բարձրտեխնոլոգիակաան կլինիկական հետազոտական ինստիտուտ Տեժու գետի ափին` Լիսաբոնի Բելեմ շրջանում։ Կենտրոնը գտնվում էր ֆուտուրիստական ճարտարապետության արտասովոր մի շենքում։

## Մրցանակ ակնաբուժության ոլորտում
Բացի հետազոտություններից` հիմնադրամը նաև ամեն տարի տալիս է Անտոնիա Շամպալիմոյի անվան մրցանակ` 1 միլիոն եվրոյի չափով ակնաբուժության ոլորտում արված կարևոր հետազոտություն կատարելու համար, քանի որ կյանքի վերջում Շամպալիմոն կորցրել է տեսողությունը։

Մրցանակով պարգևատրվում են ակնաբուժության ոլորտում հաջողությունների և տեսողության խնդիրների վերացման գործում ներդման համար` հատկապես զարգացող երկրներում։

Հիմնականում պարգևատրվում են հետազոտական խմբեր, այլ ոչ անհատներ։ Մրցույթի մրցանակակիրներին ընտրում է ժյուրին, որը բաղկացած է հասարակական գործիչներից և հայտնի գիտնականներից։

## Տես նաև
* Անտոնիու Շամպալիմո

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Գիտությունը Պորտուգալիայում
Կատեգորիա:Հետազոտական կենտրոններ
Սիրիայի դեմոկրատական ուժեր

**Սիրիայի դեմոկրատական ուժեր** կամ **Սիրիայի հակակառավարական ուժեր** (, , , **SDF**), Սիրիական ընդդիմության զինված ուժերի խմբավորում, որը ձևավորվել է 2015 թվականի հոկտեմբերի 10-ին։ ներառում է քրդական ազգային ինքնապաշտպանության (Ազգային ինքնապաշտպանության խմբավորումը և Կանանց ինքնապաշտպանության խմբավորում), արաբական տարբեր ընդդիմադիր խմբեր, որոնք մտնում են Սիրիական արաբական կոալիցիայի մեջ, ինչպես նաև ասորական, հայկական և թուրքոմանական խմբավորումներ։ Գործում է Սիրիայի հյուսիսային հատվածում։ Հիմնական նպատակը պայքարն Իրաքի և Լևենտի իսլամական պետության գրոհայինների դեմ։ Դեմոկրատական ուժերի ստեղծման հիմնական դրդապատճառն օգնությունն էր հակաիսլամիստական ուժերին, ինչպես նաև Իրաքի և Լևանտի իսլամական պետության ահաբեկիչների ոչնչացումն։ ԱՄՆ կառավարությունը օժանդակություն հայտնեց խմբավորման գործունեությանը` ԻԼԻՊ-ի դեմ պայքարի նոր մարտավարության շրջանակներում։ 2016 թվականի գարնան տվյալներով խմբավորումն ուներ շուրջ 25 հազար քուրդ և 5 հազար արաբ աշխարհազորայիններ։

## ԱՄՆ օգնություն
Մերձավոր Արևելքում ԱՄՆ ցամաքային զորքերի հրամանատար Ջոզեֆ Վոթելը 2016 թվականի մայիսի 21-ին Սիրիա այցի ժամանակ հանդիպել է Սիրիայի դեմոկրատական ուժերի ղեկավարության հետ։ Վոթելը հավանություն տվեց ՍՄՆ ռազմական խորհրդականների տեղի ինքնապաշտպանական ուժերին պատրաստելու որոշմանը։ ՍԴՈՒ-ի ներկայացուցիչները, ինչպես նաև տեղի ցեղերի առաջնորդները, ԱՄՆ-ից խնդրեցին մեծ օգնություն, այդ թվում նաև ծանր զինտեխնիկայի տրամադրում։

## Նշումներ

## Ծանոթագրոթւյուններ

Կատեգորիա:2015 հիմնադրումներ
Կատեգորիա:Սիրիական ճգնաժամ
Կատեգորիա:Սիրիայի քաղաքացիական պատերազմի կազմակերպություններ
Կատեգորիա:Սիրիայի քաղաքացիական պատերազմի ռազմական միավորներ և կազմավորումներ
Վալանսե (դղյակ)

**Վալանսեի դղյակ** (), ՅՈՒՆԵՍԿՈ-ի կողմից որպես Համաշխարհային ժառանգություն պահպանվող Լուարայի դղյակներից մեկն է։ Վերածննդի ճարտարապետության և ամպիր ոճի շքեղ անֆիլադաով ինտերիերով ֆրանսիական (մանսարյան) կլասիցիզմի ակնառու հուշարձան է՝ կառուցված շատոյի ամենանշանավոր տիրակալ Թալեյրանի ժամանակներում։ Տեղակայված է Էնդր դեպարտամենտի նույնանուն համայնքում։

## Պատմություն
Ներկայումս գոյություն ունեցող դղյակը կառուցվել է 12-րդ դարի ամրոցի քանդած տեղում՝ Շամբորի նմանությամբ։ Շինարարությունն սկսվել է 1540 թվականին և ձգվել է մինչև 18-րդ դարը։ Չնայած շինությունների տարաժամանակությանը, ամբողջության մեջ դրանք կազմում են օրգանական միություն։

1719 թվականին շատոն ձեռք բերեց շոտլանդացի մեծահարուստ ֆինանսիստ Ջոն Լոն, դրանից հետո շատ են փոխվում սեփականատերերը, մինչև կալվածքը 150 տարով դարձավ ազնվական տոհմ Թալեյրանների գլխավոր նստավայրը։ Ֆրանսիական դիվանագիտության գլուխը այն ձեռք բերեց 1803 թվականին Նապոլեոնի հրամանով, ով ցանկանում էր ունենալ իր վեհությամբ պատշաճ տեղ՝ օտարերկրյա դեսպաններին ընդունելու համար։ 6 տարի այստեղ է գտնվել գահընկեց արված իսպանական թագավոր Ֆերդինանդ 7-րդը։ Վալանսեում պատրաստող թալեյրանյան խոհարար Քարեմի փառքը թնդում էր ողջ Եվրոպայով։

Դիվանագետի մահից հետո (այնտեղ էլ թաղված է) կալվածքին տիրեցին նրա եղբոր ժառանգները, որոնցից վերջինը մահացել է 1952 թվականին։ Նրանք աշխատում էին պահպանել նշանավոր նախնու ջանքերով դղյակում ստեղծված պայմանները։ Դղյակի շուրջը կանոնավոր զբոսայգին գցվել է 20-րդ դարի սկզբին։ Երկրորդ համաշխարհային պատերազմի ժամանակ արքայազն Թալեյրանն իր կալվածքում թաքցրել էր այնպիսի Լուվրի գանձեր, ինչպես Միլոսյան Վեներան և Սամոֆրակիյան Նիկան։ Որպես Սագանի անվանական դուքս նա համարվում էր մեդիատիզացված գերմանական հպատակ և այդ պատճառով կարող էր չզգուշանալ գեստապոյի խուզարկումներից։

1979 թվականին դղյակը հանձնվեց Ֆրանսիայի պատմական ամրոցների միության տիրապետությանը։ Զբոսաշրջիկներ գրավելու համար այստեղ բացվեց հնագույն մեքենաների թանգարան, իսկ զբոսայգում բաց թողնվեցին լամաներ, սիրամարգեր և այլ էկզոտիկ կենդանիներ։

## Պատկերասրահ

Պատկեր:Valencay-chateau-1.jpg
Պատկեր:Valencay-chateau-entree.jpg
Պատկեր:Valencay-chateau-2.jpg
Պատկեր:Château de Valençay Chambre du roi d'Espagne.jpg
Պատկեր:Château de Valençay Chambre de Madame de Staël 1.jpg
Պատկեր:Valencay02.jpg
Պատկեր:


## Տես նաև

* Լուարայի դղյակներ
* Ֆրանսիայի դղյակներ

## Արտաքին հղումներ
*  Դղյակի պաշտոնական կայք 
*  Վալանսե քաղաքի կայք 

## Աղբյուրներ
* *Châteaux de la Loire*, Guide de tourisme Michelin, ISBN 2-06-031705-3
* R.P. Raoul, *Guide Historique de Valençay — le château — l'église — le tombeau de Talleyrand* (1953).
* *Livre d’Or (Chateaux de la Loire)*; responsable de l’edition Giovanna Bonechi.

Կատեգորիա:Ֆրանսիայի դղյակներ
Կատեգորիա:Ֆրանսիայի պալատներ
Կատեգորիա:Ֆրանսիայի թանգարաններ
Կատեգորիա:Վերածննդի ճարտարապետություն
Կատեգորիա:Համաշխարհային ժառանգություն Ֆրանսիայում
Դավիթ Չակվետաձե

**Դավիթ Չակվետաձե** (, վրաց.՝ დავით ჩაკვეტაძე, հոկտեմբերի 18, 1992, Քութայիս, Վրաստան), վրացի հունա-հռոմեական ոճի ըմբշամարտիկ։

Չակվետաձեն միացել է Ռուսաստանի հավաքականին 2013 թվականին։ Հավաքականում նրա մարզիչը Գոգի Կոգուաշվիլին է։

Դավիթ Չակվետաձեն մասնակցել է 2016 թվականի Օլիմպիական խաղերին, և 85 կգ քաշային կարգում դարձել է չեմպիոն։

## Կենսագրություն
Ռուսաստանի ըմբշամարտի 2015 թվականի առաջնության ժամանակ Դավիթ Չակվետաձեն հաղթել է օլիմպիական խաղերի չեմպիոն Ալեքսեյ Միշինին, և դարձել է չեմպիոն։

Դավիթը դարձել է 2015 թվականի Եվրոպայի առաջնության գավաթակիր։

Մասնակցել է 2016 թվականի Օլիմպիական խաղերին, և նվաճել է ոսկե մեդալ։

## Ծանոթագրություններ

## Արտաքին հղումներ
* 
* 

Կատեգորիա:1992 ծնունդներ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Հոկտեմբերի 18 ծնունդներ
Կատեգորիա:Ռուս օլիմպիական չեմպիոններ
Կատեգորիա:Վրացի ըմբշամարտիկներ
Կատեգորիա:Ըմբշամարտի Եվրոպայի չեմպիոններ
Կատեգորիա:Ռուսաստանի սպորտի վաստակավոր վարպետներ
Կուկուշկա (երգ)

**«Կուկուշկա»**, «Կինո» խմբի «Սև ալբոմի» երգերից։

## Ստեղծման պատմություն
Երգը գրվել է Վիկտոր Ցոյի կողմից Պլիենցիեմսում Յուրմալա քաղաքի մոտ, ուր նա Յուրի Կասպարյանի հետ հանգստանալու էր եկել, և միաժամանակ ձայնագրում էր խմբի նոր ալբոմի սևագրությունները։ Երգի բոլոր մելոդիկ ելքերը (սկզբում և վերջում) մտածված է Ցոյի կողմից։ Այստեղ նույնպես գրված է եղել երգի սևագրային դեմո տարբերակը։ Համարվում է Վիկտոր Ցոյի վերջին երգերից մեկը՝ գրված մահից առաջ։

Նախքան մահը Ցոյը երգը վերաձայնագրեց, վերադաշնակվեց «Կինո» խմբի անդամների կողմից և մտավ «Սև ալբոմի» մեջ։

«Կուկուշկա» երգի դեմո-տարբերակը՝ ձայնագրված Պլինեցիեմսում, մտավ «Վերջին ձայնագրություններ» ալբոմի կազմում, թողարկված Moroz Records լեյբլով 2002 թվականին։ Գոյություն ունի նաև երգի առաջին տարբերակը՝ ստեղծված 1990 թվականի սեպտեմբերին։ Վերջինս հնչում է Վիկտոր Ցոյի հիշողությունների մասին պատմող «Մարդը սևի մեջ» փաստավավերագրական ֆիլմի վերջում (Հեռուստաընկերություն «ВИD», 1990 թ․)։ Պաշտոնապես չի հրատարակվել։

## Այլ երաժիշտների կատարումներ
* «Կինոփորձեր»  տրիբյուտ ալբոմում հայտնվել է 2000 թվականին, երգը հանդիպում է երկու անգամ։ Առաջին սկավառակում երգը կատարում է Զեմֆիրան, երկրորդում՝ «Բի-2» խումբը։
* «Կուկուշկա» երգը իր տարբերակով ձայնագրել է Օլգա Կորմուխինան 2011 թվականին։ Քավրը մտել է «Ընկնում եմ երկնքից»  ալբոմի մեջ (2012 թ․)։
* «Ցոյը կենդանի է» փառատոնի ժամանակ (Եկատերինբուրգ, 2012 թվական) նվիրված Վիկտոր Ցոյի 50 ամյակին, երգը կատարել է «ԴԴՏ» խումբը ։
* Երգը ձայնագրվել է Պոլինա Գագարինայի կատարմամբ «Սևաստապոլի ճակատամարտը» ֆիլմի համար։
* «Մանուկների ձայնը (ՌԴ)» 3-րդ եթերաշրջանի հեռուստաշոուի ժամանակ երգը կատարել է յոթամյա Յարոսլավ Դեգտյարևը։ Նրա մասնակցությամբ վիդեոն, տեղադրված YouTubeում, հավաքել է ռեկորդային քանակով դիտումներ՝ ծրագրի ամբողջ պատմության ընթացքում։

## Ծանոթագրություններ

## Արտաքին հղումներ
*  «Կուկուշկա» 
* Ակորդներ Կինո- Կուկուշկա

Կատեգորիա:«Կինո» խմբի երգեր
Կատեգորիա:1988 թվականի երգեր
Կատեգորիա:Ռուսերեն երգեր
Ածխապլաստիկ

thumb|ածխապլաստիկ թիթեղ

**Ածխապլաստիկ** կամ կարբոն (` ածխածին ) կամ կարբոնոպլաստիկ, ածխածնի մանրաթել պոլիմերային բաղադրանյութ է, որն իրենից ներկայացնում է միահյուսված ածխածնի մանրաթելեր՝ կազմակերպած պոլիմերային (օրինակ, էպօքսիդային) խեժերի մատրիցով։ Կարբոնի խտությունը կազմում է 1450 կգ / մ³-ից մինչև 2000 կգ / մ³:
Կարբոնային նյութերը բնութագրվում են մեծ ամրությամբ, կոշտությամբ և թեթև քաշով, հաճախ լինում են պողպատից ամուր, բայց շատ ավելի թեթև։ Ըստ իր հատկանիշների այն գերազանցում է բարձրորակ պողպատը, օրինակ՝ քրոմ-նիկելի համաձուլվածքով պողպատը 25ХГСA (ռուսական ստանդարտ)։
Բարձր արժեքի պատճառով խնայողության դեպքում այս նյութը օգտագործվում է որպես ամրապնդող լրացում հիմնական շինանյութի մեջ։

## Հիմնական տեղեկություններ
Նյութի հիմնական բաղադրիչը ածխածնի մանրաթելն է։ Այդպիսի թելերը շատ բարակ են՝ մոտ 0,005-0,010 մմ տրամագծով, կոտրելն այն շատ հեշտ է, բայց պատառոտել՝ դժվար։ Թելերից հյուսում են գործվածքներ։ Նրանք կարող են ունենալ տարբեր հյուսվածքի ձև՝ եղևնաձև, խսիրաձև և այլն։

Նույնիսկ ավելի մեծ ամրություն տալու համար ածխածնի թելից հյուսվածքը տեղադրում են շերտերով, ամեն անգամ փոխելով հյուսվածքի ուղղությունը։ Շերտերն ամրացվում են էպօքսիդային խեժերով։

## Կիրառում
Ածխապլաստիկները լայնորեն օգտագործվում է թեթև, բայց ամուր մասերի արտադրության համար՝ մետաղներ փոխարինելով բազմաթիվ ապրանքների մեջ՝ տիեզերանավի մասերից մինչև կառթեր, այդ թվում `

* հրթիռային և տիեզերական տեխնոլոգիաներում;
* ինքնաթիռների և ուղղաթիռների արտադրության մեջ;
* նավաշինության մեջ;
* ավտոմեքենաների մասերում;
* գիտության և հետազոտությունների ասպարեզում;
* մարզային սարքավորումներում;
* բժշկական սարքավորումներում;
* պրոթեզավորման մեջ;
* ձկնորսություն սարքավորումներում;
* մասնագիտական ֆոտո և տեսախցիկներում;
* կենցաղային տեխնիկայում;
* մոդելավորման մեջ;
* երաժշտական գործիքներում;
* ասեղնագործության գործիքներում
և այլն։

## Ծանոթագրություններ

Կատեգորիա:Շինարարական նյութեր
Կոչուբեյ (Ստավրոպոլի երկրամաս)

**Կոչուբեյ** (), խուտոր Ռուսաստանի Դաշնության Ստավրոպոլի երկրամասի Լևոկումսկոեի շրջանի կազմում։

Ընդգրկված է «Վելիչաևսկոեի գյուղխորհուրդ» () գյուղական համայնքի կազմում։

Բնակչությունը 2010 թվականին գրանցված տվյալներով կազմում էր 452 մարդ։

## Ծանոթագրություններ

## Արտաքին հղումներ
* Ռուսաստանի ժամային գոտիները, worldtimezone.com կայքում 
* Կոչուբեյ խուտորը տեղագրական քարտեզների վրա 

Կատեգորիա:1881 թվականին հիմնադրված բնակավայրեր
Կատեգորիա:Ստավրոպոլի երկրամասի Լևոկումսկոեի շրջանի բնակավայրեր
Into You

«**Into You**», ամերիկացի երգչուհի Արիանա Գրանդեի երգը։ Այն թողարկվել է 2016 թվականի մայիսի 6-ին՝ որպես նրա «Dangerous Woman» կոչվող երրորդ ստուդիական ալբոմի երկրորդ սինգլ։ Երգի հեղինակներն են Մաքս Մարտինը, Սավան Կոտեչան, Իլյա Սալմանզադեն, Ալեքսանդր Քրոնլունդը և Արիանա Գրանդեն։

## Տեսահոլովակ
Երգի տեսահոլովակի պրեմիերան կայացել է 2016 թվականի մայիսի 24-ին Գրանդեի Vevo ալիքում։ Տեսահոլովակի ռեժիսորը Հաննա Լաքս Դևիսն է։

## Ռեմիքս
Երգի ռեմիքս տարբերակը, որում իր մասնակցությունն ունի նաև ամերիկացի ռեփեր Մակ Միլերը, ներկայացվել է 2016 թվականի օգոստոսի 6-ին Գրանդեի SoundCloud-ի էջում։ Միլերը նախկինում նաև իր մասնակցությունն է ունեցել Գրանդեի «The Way» սինգլում, որը թողարկվել է 2013 թվականին։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:2016 սինգլներ
Կատեգորիա:Արիանա Գրանդեի երգեր
Վելիչաևսկոե

**Վելիչաևսկոե** (), գյուղ Ռուսաստանի Դաշնության Ստավրոպոլի երկրամասի Լևոկումսկոեի շրջանի կազմում։

Կոչուբեյ ու Տերմիտա խուտորների և Կամիշիտովի ավանի հետ կազնավորում է «Վելիչաևսկոեի գյուղխորհուրդ» () գյուղական համայնքը, հանդիսանում է նրա կենտրոնը։

Բնակչությունը 2010 թվականին գրանցված տվյալներով կազմում էր 5204 մարդ։
; Ազգային կազմը
2010 թվականի մարդահամարի արդյունքներով այստեղ բնակվում են հետևյալ ազգությունները․

## Ծանոթագրություններ

## Արտաքին հղումներ
* Ռուսաստանի ժամային գոտիները, worldtimezone.com կայքում 
* Վելիչաևսկոե գյուղը տեղագրական քարտեզների վրա 

Կատեգորիա:1848 թվականին հիմնադրված բնակավայրեր
Կատեգորիա:Ստավրոպոլի երկրամասի Լևոկումսկոեի շրջանի բնակավայրեր
Վահրամ Ավետիսյան

**Վահրամ Դավիթի Ավետիսյան** (), հայ իրավաբան։ Իրավաբանական գիտությունների դոկտոր (2014), պրոֆեսոր (2015)։ Երևանի պետական համալսարանի քաղաքացիական իրավունքի ամբիոնի վարիչ։

## Կենսագրություն
Ծնվել է Նաիրիի շրջանի Զովունի գյուղում 1978 թվականի հունվարի 9-ին։ 1994-1999 թթ. սովորել և գերազանցության դիպլոմով ավարտել է  ԵՊՀ իրավագիտության ֆակուլտետը։ 
1999-2001 թթ. սովորել ԵՊՀ իրավագիտության ֆակուլտետի ասպիրանտուրայում։
* 
* 2001 թ. սեպտեմբերի 25-ից մինչև դեկտեմբերի 20-ը հաճախել է «Հռոմեական մասնավոր իրավունք» առարկայի գծով Մոսկվայի պետական համալսարանի իրավաբանական ֆակուլտետի և Հռոմեական իրավունքի և իրավական համակարգերի ուսումնասիրման Իտալիայի CRN կենտրոնի կողմից կազմակերպված դասախոսների վերապատրաստման կուրսերը։ 
* 2001 թ. ապրիլ և օգոստոս ամիսներին մասնակցել է Ամերիկայի Միացյալ Նահանգների արդարադատության նախարարության կողմից «Միջազգային հանցագործությունների քննությանն օժանդակելու ծրագրի» շրջանակներում կազմակերպված քննիչների վերապատրաստման դասընթացներին։
* 2012 թ. դեկտեմբերի 17-18-ը որպես փորձագետ մասնակցել է Անկախ Պետությունների Համագործակցություն միջխորհրդարանական վեհաժողովի կողմից կազմակերպած «Ժողովրդավարական ընտրությունների միջազգային չափորոշիչները պահպանումը (հիմնախնդիրները և հեռանկարները)» թեմայով միջազգային կոնֆերանսին, Սանկտ Պետերբուրգ, Ռուսաստանի Դաշնություն։ 
* 2014 թ. հոկտեմբերի 8-10-ը մասնակցել է ՀՀ քաղաքացիական օրենսգիրքը մասնավոր հարաբերությունների ժամանակակից մոտեցումներին համապատասխանեցնելուն ուղղված կլոր սեղան քննարկմանը, Բեռլին, Գերմանիա։
* 2015 թվականի օգոստոսի 22-26-ը ուսումնական այց Մաստրիխտի համալսարան, Հոլանդիա։
* 2015 թվականի նոյեմբերի 30-ից դեկտեմբերի 4-ը ուսումնական այցեր է կատարել Մայնհայմի, Հայդելբերգի և Համբուրգի համալսարաններ, Գերմանիա

Հիսունից ավելի գիտական աշխատությունների հեղինակ է։

## Պարգևներ
* ԵՊՀ ոսկե հուշամեդալ, 2013
*ԱՊՀ միջխորհրդարանական վեհաժողովի «ԱՊՀ ՄԽՎ 25-ամյակի» մեդալ, 2017 թ.

## Երկեր
* Հռոմեական մասնավոր իրավունք | Ուսումնամեթոդական ձեռնարկ, Եր. հեղինակային հրատ., 2015, 240 էջ
* Կորպորատիվ իրավահահաբերությունների արդի հիմնահարցերը Հայաստանի Հանրապետությունում (տնտեսական ընկերությունների օրինակով)|Մենագրություն, ԵՊՀ հրատ, Եր., 2013, 400 էջ
* Հռոմեական մասնավոր իրավունք | Երևան, ԵՊՀ հրատ., 2013, 216 էջ։
* Հռոմեական մասնավոր իրավունք | Երևան, ԵՊՀ հրատ., 2010, 416 էջ։
* Гражданско-правовые и административные средства защиты личных неимущественных прав граждан | Ереван, Авторское издание, 2002, 208 ст.

## Ծանոթագրություններ

Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Իրավաբանական գիտությունների դոկտորներ
Կատեգորիա:Հայ իրավաբաններ
Կատեգորիա:Հայ պրոֆեսորներ
Քևին Քարթեր

**Քևին Քարթեր** (, ), ֆոտոլրագրող Հարավաֆրիկյան Հանրապետությունից։ Պուլիցերյան մրցանակի դափնեկիր է։ Անդամ է եղել «Bang-Bang Club» ֆոտոխմբին, որն աշխատում էր Աֆրիկայում 1990-ական թվականներին։

## Սովալլուկ աղջկա լուսանկար
Քևին Քարթերին համաշխարհային հռչակ բերեց 1993 թվականի մարտի 25-ին Սուդանում արված լուսանկարը։ Այստեղ պատկերված են սովից տանջամահ լինող աղջնակն ու քիչ հեռվում վայրէջք կատարած գիշանգղը, որը սպասում է աղջկա մահվանը։ Այս լուսանկարի համար Քևինը ստացել է Պուլիցերյան մրցանակ։ Լուսանկարը գնվել է «New York Times» պարբերականի կողմից և ցնցել է հասարակությանը http://www.time.com/time/magazine/article/0,9171,981431,00.html : Անձամբ Քարթերը ենթարկվեց ԶԼՄ-ների քննադատություններին և քարկոծումներին. նրան քննադատում էին դաժանության և անմարդակայնության մեջ։ Այսպես է արտահայտվել  «St. Petersburg Times» (Ֆլորիդա) պարբերականը. 

Ռազմական լուսանկարիչ Ժոաո Սիլվիայի հուշերում, ով նույնպես «Bang-Bang Club» լուսանկարչական ակումբի անդամ էր, տպավորվել է այն փաստը, որ Քարթերը առաջին անգամ է ականատես եղել լայնամսշտաբ սովի տեսարանին։ Նա ուղղակի ցնցված է եղել իր աչքի առաջ տեղի ունեցող պատկերներից։ Լուսանկարված աղջկա ծնողներն այդ պահին զբաղված են եղել հումանիտար օգնությամբ բեռնված օդանավի բեռնաթափմամբ։ Իրենց հոգնատանջ ու ուժասպառ աղջկան մենակ են թողել մի քիչ հեռվում։ Այդ ժամանակ աղջկանից ոչ շատ հեռու նստում է աֆրիկյան գիշանգղը։ Որպեսզի երկուսն էլ, և՛ աղջիկը, և՛ գիշանգղը տեղավորվեն խցիկի ֆոկուսի մեջ, Քարթերը դանդաղորեն մոտենում է նրանց՝ ջանալով չվախեցնել թռչունին։ Արդյունքում, տասը մետր հեռավորությունից, կատարում է լուսանկարների մի ամբողջ շարք, որից հետո քշում է թռչնին։

Իսպանացի երկու լուսանկարիչներ՝ Խոսե Մարիա Լուիս Արեզնատան և Լուիս Դավիլլան, չիմանալով Քարթերի մասին, նույնպես այդ տարածքում կատարում են այդպիսի լուսանկարներ։ Ըստ նրանց տարբերակի, բարդ չի եղել այդպիսի լուսանկարներ անելը, քանի որ այդ տեղանքում գիշանգղերը բավականաչափ շատ են, իսկ սովահար երեխաները՝ էլ ավելի։ Ուստի հենց երեխաները ուժասպառ լինելով այլևս չէին շարժվում, գիշանգղերը դրանց շփոթում էին դիակների հետ։

## Մահ
33 տարեկան հասակում Քևին Քարթերը ստանում է Պուլիցերյան մրցանակ։ Դրանից հետո կյանքին վերջ է տալիս ինքնասպանությամբ։ 1994 թվականի հուլիսի 27-ին իր պիկապով (նավի տեսակ) դուրս է գալիս գետի մյուս ափը։ Այստեղ նա սքոչով ամրացնում է փողրակը արտանետիչ խողովակին, իսկ մյուս ծայրը բերում է դեպի պիկապի սալոն և գործի է գցում շարժիչը։ Քարթերը մահկանացուն կնքում է՝ խեղդամահ լինելով ածխաթթու գազից:

Հատված նրա նամակից՝ գրված մահվանից առաջ.
: «ես ճնշված եմ... Հեռախոսս անջատված է... Գումար չունեմ ռենտաս վճարելու համար... Երեխաներիս համար գումար չունեմ... Հաշիվներս մուծելու համար ոչինչ չունեմ... Գումա՛ր։ Ինձ հետևում են սպանությունների, դիակների, դաժանության, դիակների և ցավի վառ հիշողությունները...սովահար կամ վիրավոր երեխաների նկարները, խելագարները, ում ձեռքերը քոր են գալիս, որոնցից շատերը ոստիկաններ են՝ դահիճներ... Եթե ինձ հաջողվի, ես կհանդիպեմ Քենին»։

## Ծանոթագրություններ

## Արտաքին հղումներ
* The life and death of Kevin Carter 

Կատեգորիա:Ինքնասպաններ
Կատեգորիա:Լուսանկարիչներ
Կատեգորիա:Լրագրողներ այբբենական կարգով
Կատեգորիա:Հարավաֆրիկացի լուսանկարիչներ
Կատեգորիա:Հարավաֆրիկացի լրագրողներ
Կատեգորիա:Պուլիցերյան մրցանակակիրներ
Ահմեդ Ումիթ

**Ահմեդ Ումիթ** ( ), թուրք գրող և հրապարակախոս։ Առավել հայտնի է դարձել «Ստամբուլի հուշը» և «Ձյան հոտը» վեպերով։ Դրանք թարգմանվել են նաև հայերեն։

## Կենսագրություն
Ահմեդ Ումիթը ծնվել է 1960 թվականին Թուրքիայի Այնթապ քաղաքում։ Միջնակարգ կրթությունը ստացել է հայրենի քաղաքում։ 1983 թվականին ավարտել է Մարմարայի համալսարանի հանրային կառավարման բաժինը։ Հենց նույն տարում էլ գրել է իր առաջին պատմվածքը։ 1980 թվականի հեղաշրջման փորձից հետո միացել է սահմանադրական շարժմանը։ Ումիթը գրել է իր ընկերոջ մասին հոդված, ով ձերբակալվել էր քաղաքական պոստերը փակցնելու համար։ Հոդվածի տակ նա ստորագրել էր իր կեղծանունով` "Ք. Չալչըն": Հոդվածը տպագրվել էր " Atılım Magazine" և "Peace and Socialism Magazine" ամսագրերում։ Ամուսնացած է Վիլդան Ումիթի հետ։ Ունի դուստր` Գյուլ Ումիթ Գյուրաքը և մեկ թոռ Ռյուզգար Գյուրաք անունով։

Ահմեդ Ումիթը եղել է թուրքական կոմունիստական կուսակցության անդամ և ուղարկվել Մոսկվա։ 1985- 1986 թվականներին սովորել է Մոսկվայի սոցիալական գիտությունների ակադեմիայում։ Գրականության ասպարեզ նրա մուտքը պայմանավորված էր «Փողոց փորողը» աշխատության հետ, որը հրատարակվել էր 1989 թվականին։

1990 թվականին, գրականասեր մի խմբի հետ, տպագրել է թուրքական գեղարվեստական ամսագիր, որը ուներ “Սըսս” անվանումը։ Նա տպագրում էր իր բանաստեղծությունները, պատմվածքները և երկերը այնպիսի ամսագրերում, ինչպիսիք էին Adam Sanat, Öküz, Cumhuriyet, Kitap և Yeni Yüzyıl:

Նրա դետեկտիվների առաջին ժողովածուն` «Գիշերային մերկ ոտքերը», տպագրվել է 1992 թվականին։ Այդ տարի Ահմեդ Ումիթը շահեց Ferit Oğuz Bayır մրցանակը գրքային արվեստի ասպարեզում։ «Գիշերային մերկ ոտքերը» ժողովածուն դարձավ Ահմեդ Ումիթի ճանաչելիության սկիզբը։

1994 թվականին նա գրեց «Շնագայլերի քայլերը» հեռուստասերիալի սցենարը, որը հեռարձակվում էր ATV հեռուստաալիքով։ Ահմեդը Ումիթը կատարել է նաև մի շարք թարգմանություններ, հատկապես ռուս գրականության։ Նա թարգմանություններ է կատարել Ֆրանց Կաֆկայի, Ֆեոդոր Դոստոևսկիի, Էդգար Ալլան Պոյի ստեղծագործություններից։ Նրա ամենահայտնի ստեղծագործություններից մեկը «Մշուշ և գիշեր» վեպն է։ Այն բավականին հայտնի է Թուրքիայում, սակայն բավականին հակասական կարծիքներ կան աշխատության վերաբերյալ։ Տպագրվել է Հունաստանում և համարվում է առաջին թուրքական թրիլլերը, որը թարգմանվել է այլ լեզվով։ Մի շարք թուրքական հեռուստասերիալներ նկարահանվել են Ումիթի ստեղծագործություններին վրա։ Մասնավորապես, ռեժիսոր Թուրղութ Յասալարը նկարահանել է «Մշուշ և գիշեր» ֆիլմը։

Ահմեդ Ումիթի ամենահայտնի գործը, թերևս, «Ստամբուլի հուշը» () վեպն է։ Գիրքը տպագրվել է 2010 թվականի հունիսի 4-ին Ստամբուլում։ Գիրքը թարգմանվել է նաև հայերեն։ Վեպը դետեկտիվ ժանրի լավագույն ստեղծագործություններից մեկն է։ Այն վեպ է «կորցրած հուշերի և կորուսյալ Ստամբուլի մասին»։ Վեպում մարդասպանները մեկ առ մեկ սպանում են այն մարդկանց, ովքեր այս կամ այն կերպ փորձում են վնասել Ստամբուլի ճարտարապետությանը։

## Ծանոթագրություններ

## Արտաքին հղումներ

Կատեգորիա:Անձինք Գազիանթեփից
Կատեգորիա:Թուրք բանաստեղծներ
Կատեգորիա:Թուրք գրողներ
Կատեգորիա:Թուրք տղամարդ գրողներ
Կատեգորիա:Հրապարակախոսներ
Կատեգորիա:Սցենարիստներ այբբենական կարգով
Կոչուբեևսկոե

**Կոչուբեևսկոե** (), գյուղ Ռուսաստանի Դաշնության Ստավրոպոլի երկրամասի Կոչուբեևսկոեի շրջանի կազմում, հանդիսանում է մունիցիպալ շրջանի վարչական կենտրոնը։ Կազմավորում է «Գյուղ Կոչուբեևսկոե» գյուղական համայնքը ()։

Բնակչությունը 2016 թվականին գրանցված տվյալներով կազմում էր 25 897 մարդ։
; Ազգային կազմը
2010 թվականի մարդահամարի արդյունքներով այստեղ բնակվում են հետևյալ ազգությունները․

## Ծանոթագրություններ

## Արտաքին հղումներ
* Պաշտոնական կայք 
* Ռուսաստանի ժամային գոտիները, worldtimezone.com կայքում 
* Կոչուբեևսկոե գյուղը Յանդեքս-քարտեզի վրա 
* Պատկերասրահ  

Կատեգորիա:1866 թվականին հիմնադրված բնակավայրեր
Կատեգորիա:Ստավրոպոլի երկրամասի Կոչուբեևսկոեի շրջանի բնակավայրեր
Կոշլյուն

**Կոշլյուն** (, ), խորվաթական փոքրիկ կղզի 72426 քառ. մետր մակերեսով, գտնվում է Կրկի ծովախորշում։ Ափագծի երկարությունը  1,083 կմ է։

Հեռավորությունը Կրկի կղզուց կազմում է մոտ 190 մետր, ափը ունի նավամատույց։ Կզղու բնակիչներն են Ֆրանցիսկյան միաբանության կուսակրոն վանականները (5 մարդ)։ Կղզում է գտնվում Ֆրանցիսկյան վանքը (Կոշլյուն)` «Ավետում» եկեղեցիով և մի քանի հին զանգակատներով։ Վանքի մուտքի մոտ է գտնվում  Ֆրանցիսկ Ասսիզեցու գայլի հետ արձանը։

Վանքում կա գրադարան, ազգագրական թանգարան, ճարտարապետական թանգարան և եկեղեցական արվեստի թանգարան։ Վանքի շուրջն անտառ է, բուսաբանական այգի և ձիթենու պուրակ։

## Պատկերասրահ

Պատկեր:Croatia Kosljun BW 2014-10-12 11-08-18.jpg|Նավամատույց
Պատկեր:Croatia Kosljun BW 2014-10-12 09-10-41.jpg|Վանքի բակ
Պատկեր:St. Francis of Assisi and the wolf.jpg|Ֆրանցիսկ Ասսիզեցու և գայլի արձանը


## Ծանոթագրություններ

## Արտաքին հղումներ
* www.kosljun.hr — Franjevački samostan 
* Punat — Basic information  
* Turistička zajednica otoka Krka — Otok Krk — Mjesta — Punat  
* Otok Košljun 
* Францисканский монастырь на острове Košljun (Кошлюн)

Կատեգորիա:Խորվաթիայի աշխարհագրություն
Կատեգորիա:Խորվաթիայի կղզիներ
Կատեգորիա:Խորվաթիայի տեսարժան վայրեր
Կատեգորիա:Ադրիատիկ ծովի կղզիներ
W (հեռուստասերիալ)

**W ― Երկու աշխարհ** (հանգըլ՝ 더블유, ԿՆՌ՝ Deobeuryu), 2016 թվականի հարավկորեական դորամա (հեռուստասերիալ)։ Գլխավոր դերերը մարմնավորել են Լի Ջոնգ Սոկը և Հան Հյո Ջուն։ Հեռարձակվել է չորեքշաբթի և հինգշաբթի օրերին, ժամը 22:00-ին (KST), MBC հեռուստաալիքի եթերում։ Այս դրաման Հան Հյո Ջուի առաջին հեռուստասերիալն է՝ 6 տարվա ընդմիջումից հետո։

## Սյուժե
Ֆանտաստիկ պատմություն Յոն Ջու անունով կին վիրաբույժի և գործարար-արկածախնդիր Կան Չոլի մասին։ Կանը Հարավային Կորեայում լույս տեսնող ամենահայտնի և սիրված կոմիքսի գլխավոր հերոսն է, իսկ կոմիքսի հեղինակը Յոն Ջուի հայրն է։

Չնայած այն հանգամանքին, որ նրանք ապրում են մեր ժամանակի Սեուլում, նրանք գտնվում են տարբեր աշխարհներում։ Իրադարձությունները միահյուսված են իրականության և պատրանքի միջև։ Եվ ինչ-որ մի պահ հերոսների ճակատագրերը հատվում են։

## Դերերում
### Հիմնական
* Լի Ջոնգ Սոկ ― Կանգ Չոլ
* Հան Հյո Ջու ― Օ Յոն Ջու
** Փակ Մին Հա ― երիտասարդ Յոն Ջու

### Կանգ Չոլի շրջապատի մարդիկ
* Ջոնգ Յու Ջին ― Յուն Սո Հի
* Լի Թե Հվան ― Սո Դո Յուն
* Փակ Վոն Սանգ ― Հան Չոլ Հո
* Չա Կվանգ Սու ― Սոն Հյոն Սոկ

### Օ Յուն Ջուի շրջապատի մարդիկ
* Կիմ Ըի Սոնգ ― Օ Սոնգ Մու
* Լի Սի Օն ― Փակ Սու Բոնգ
* Նամ Գի Է ― Գիլ Սու Սոն
* Հո Ջոնգ Դո ― Փակ Մին Սու
* Կանգ Կի Յունգ ― Կանգ Սոկ Բոմ
* Լի Սե Ռանգ ― Գիլ Սու Յոնգ

## Վարկանիշ

## Միջազգային հեռարձակում
* ՝ Oh!K (2016)։

## Սաունդթրեկ

### OST Part 1

### OST Part 2

### OST Part 3

### OST Part 4

### OST Part 5

### Charted songs

## Ծանոթագրություններ

## Արտաքին հղումներ
* 

Կատեգորիա:2016 հեռուստասերիալներ
Կատեգորիա:Հարավկորեական հեռուստասերիալներ
Կատեգորիա:Հարավկորեական ռոմանտիկ հեռուստասերիալներ
Կատեգորիա:Հարավկորեական ֆենտեզի հեռուստասերիալներ
Ներքին հանգ

**Ներքին հանգ**, բառերի հնչյունական նման վերջավորություններ բանաստեղծական տողի ներսում` ի տարբերություն սովորական հանգի, որը միշտ համընկնում է տողերի վերջի հետ և ազդարարում է բանատողի` իբրև ռիթմի հիմնական միավորի, ավարտվելը։ Ներքին հանգի երեք տեսակներ կան.

ա. Երբ համահնչյուն են միևնույն տողի ներսում եղած բառերը։

:Ո'չ տրտունջ, ո'չ մրմունջ սգավոր,
:Հեռացի'ր, մոռացի'ր ինձ հավետ,
:Իմ ուղին միշտ մթին, մենավոր,
:Կգնամ իմ դժկամ ցավի հետ։
(Վահան Տերյան)

բ. Տողի ներսում գտնվող բառերը հանգավորվում են տողի վերջի հետ։

:Մու'տ բախչեն նազով, քեզ գովիմ սազով,
:յար իլթիմազով։
(Սայաթ-Նովա)

գ. Երբ հանգավորվում են հարևան տողերի ներսում գտնվող բառերը.

:Հույսի հայրենիք,
:Լույսի հայրենիք...
:Իմ նոր հայրենիք,
:Հզոր հայրենիք...

(Հովհաննես Թումանյան)

Ներքին հանգը պատկանում է բանաստեղծության երաժշտականությունը ուժեղացնող միջոցների թվին։
։

## Ծանոթագրություններ

Կատեգորիա:Տաղաչափություն
Զելենոկումսկ

**Զելենոկումսկ** (), քաղաք Ռուսաստանի Դաշնության Ստավրոպոլի երկրամասի Սովետսկոեի շրջանի կազմում, հանդիսանում է մունիցիպալ շրջանի վարչական կենտրոնը։ Կազմավորում է «Քաղաք Զելենոկումսկ» քաղաքային համայնքը ()։

Տեղակայված է Ստավրոպոլի երկրամասի հարավային մասում՝ Կումա գետի վրա՝ Ստավրոպոլից 265 կմ դեպի հարավ-արևելք։

Բնակչությունը 2016 թվականին գրանցված տվյալներով կազմում էր 35 568 մարդ։

## Ազգային կազմ
2010 թվականի մարդահամարի արդյունքներով այստեղ բնակվում են հետևյալ ազգությունները․

## Ծանոթագրություններ

## Արտաքին հղումներ
* Պաշտոնական կայք  
* Ռուսաստանի ժամային գոտիները, worldtimezone.com կայքում 
* Զելենոկումսկ քաղաքը տեղագրական քարտեզների վրա 
* Զելենոկումսկ քաղաքը Յանդեքս-քարտեզի վրա 
* Զելենոկումսկ քաղաքը «wikimapia.org» նախագծում 

Կատեգորիա:1781 թվականին հիմնադրված բնակավայրեր
Կատեգորիա:Ստավրոպոլի երկրամասի Սովետսկոեի շրջանի բնակավայրեր
Կատեգորիա:Ստավրոպոլի երկրամասի քաղաքային բնակավայրեր
Կլաուս Կինսկի

**Կլաուս Կինսկի**  (), գերմանացի դերասան, որը խաղացել է առավել քան 130 ֆիլմերում և այդ թվում հանդես է եկել Վեռներ Հերցոգի ֆիլմերից մի քանիսում՝ «Ագիռե. Աստծո ցասումը» (1972), «Նոսֆերատու. Գիշերվա ուրվականը» (1979), «Վոյցեկ» (1979), «Ֆիցկարալդո» (1982), «Կանաչ կոբրան» (1987), որտեղ միշտ խաղացել է գլխավոր դերը, հենց այս դերերն էլ Կինսկին բերել են նրա հիմնական ճանաչումը։ Նա նաև հայտնի է իր դերերով մի քանի Սպագեթի վեսթերն ֆիլմերում՝ մասնավորապես Սերջիո Լեոնեի «Մի բուռ փողերի հետևում» (1965) և Սերջիո Կորբուչիի «Մեծ լռությունը» (1968) ֆիլմերը։ Կինսկին եղել է բավականին հակասական և ծայարհեղ անձնավորություն որի մի քանի կատաղի կռիվները, ֆիլմերի նկարահանումների ժամանակ, ներկայացված են Հերցոգի «Իմ սիրելի թշնամին» (1999) վավերագրական ֆիլմում։

Կինսկին ունի երեք երեխա՝ Պոլա, Նատալյա և Նիկոլայ Կինսկիները որոնք երեքն երեք տարբեր կանանցից են։ Նրանք բոլորն էլ դերասաններ են ովքեր աշխատել են թե Գերմանիայում թե Ամերիկայի Միացյալ Նահանգներում։

## Մահը
Կինսկին մահացել է 1991 թվականի նոյեմբերի 23-ին սրտի կաթվածից, 65 տարեկան հասակում։ Նրա մոխիրը լցրել են Խաղաղ օվկիանոսը։ Իր երեք երեխաներից միայն Նիկոլայն է եղել հոր թաղմանը։

## Ֆիլմեր
## Ծանոթագրություններ

Կատեգորիա:20-րդ դարի դերասաններ
Կատեգորիա:Գերմանացի դերասաններ
Կատեգորիա:Գերմանացի կինոդերասաններ
Կատեգորիա:Գերմանացի ռեժիսորներ
Կատեգորիա:Գերմանացի սցենարիստներ
Կատեգորիա:Թատրոնի դերասաններ
Կատեգորիա:Կաթվածից մահացածներ
Կատեգորիա:Կինոռեժիսորներ
Կատեգորիա:Սրտամկանի ինֆարկտից մահացածներ
Միխայլովսկ (Ստավրոպոլի երկրամաս)

**Միխայլովսկ** (), քաղաք Ռուսաստանի Դաշնության Ստավրոպոլի երկրամասի Շպակովսկոեի շրջանի կազմում, հանդիսանում է մունիցիպալ շրջանի վարչական կենտրոնը։

Բալկի, Կոժևնիկով և Պոդգոռնի խուտորների հետ կազմավորում է «Քաղաք Միխայլովսկ» քաղաքային համայնքը (), հանդիսանում է վերջինիս կենտրոնը։

Տեղակայված է Ստավրոպոլյան բարձրավայրի վրա՝ Ստավրոպոլից 5 կմ դեպի հյուսիս։

Բնակչությունը 2016 թվականին գրանցված տվյալներով կազմում էր 85 387 մարդ։
; Ազգային կազմը
Միխայլովսկում բնակվող հիմնական ազգություններն են․

## Ծանոթագրություններ

## Արտաքին հղումներ
* Պաշտոնական կայք  
* Քաղաքի տեղեկատվական պորտալ  
* Ռուսաստանի ժամային գոտիները, worldtimezone.com կայքում 
* Միխայլովսկ քաղաքը տեղագրական քարտեզների վրա 
* Միխայլովսկ քաղաքը Յանդեքս-քարտեզի վրա 
* Միխայլովսկ քաղաքը «wikimapia.org» նախագծում 

Կատեգորիա:1784 թվականին հիմնադրված բնակավայրեր
Կատեգորիա:Ստավրոպոլի երկրամասի Շպակովսկոեի շրջանի բնակավայրեր
Կատեգորիա:Ստավրոպոլի երկրամասի քաղաքային բնակավայրեր
Բինալի Յըլդըրըմի կաբինետ

[thumb|right|250px|[Թուրքիայի վարչապետ Բինալի Յըլդըրըմը, ով 2016 թվականի մայիսի 24-ից մինչև 2018 թվականի հուլիսի 9 ղեկավարում է Թուրքիայի կառավարությունը]]
**Բինալի Յըլդըրըմի կաբինետը** Թուրքիայի պատմության մեջ 65-րդ կառավարությունն է, որն անցել է իր լիազորությունների կատարմանը 2016 թվականի մայիսի 24-ից մինչև 2018 թվականի հուլիսի 9։ Կաբինետի երդման արարողությունը տեղի է ունեցել 2016 թվականի մայիսի 29-ին` Թուրքիայի խորհրդարանի հավանության քվեն ստանալուց հետո։

## Կաբինետի կազմը
Թուրքիայի 65-րդ կառավարության կազմի մեջ ներառված են հետևյալ նախարարները

## Ծանոթագրություններ

Կատեգորիա:Թուրքիայի 65-րդ կառավարության անդամներ
Կատեգորիա:Թուրքիայի կառավարություն
Կատեգորիա:Թուրքիայի պետական կառուցվածք
Ադամի արարումը

**«Ադամի արարումը»** (), գեղանկարիչ Միքելանջելոյի ֆրեսկոն, որը ստեղծվել է մոտավորապես 1511 թվականին։

## Նկարագրություն
Ֆրեսկոն համարվում է Սիքստինյան կապելլայի առաստաղի ինը ստեղծագործություններից չորրորդը, որը նվիրված է Ծննդոցի մարդու ստեղծման թեմային։ Որմնանկարում ցուցադրվում է այս դրվագը.

thumb|left|Դետալ որմնանկարից
«Ադամի արարումը» Սիքստինյան կապելլայի առաստաղի ամենանշանավոր աշխատանքներից մեկն է։ Անսահման տարածությունում թռչում է Աստված, որը շրջապատված է անթև հրեշտակներով։ Մի ձեռքը ուղղված է դեպի Ադամը և գրեթե դիպչում է նրա ձեռքին։ Կանաչ ժայռի վրա պառկած Ադամի մարմինը աստիճանաբար սկսում է շարժվել։ Ամբողջ կոմպոզիցիան կենտրոնացված է երկու ձեռքերի ժեստերի վրա։ Աստծու ձեռքը նրան իմպուլս է տալիս, իսկ Ադամը ընդունում է դա, իր ամբողջ մարմնին էներգիա տալով։ Նկարում նրանց ձեռքերը չեն դիպչում, ինչը Միքելանջելոն մեկնաբանում է, որ դա նշանակում է աստվածային և մարդկային կապի անհնարությունը։ Աստծու կերպարը, ըստ նկարչի, ոչ թե հիանալի սկիզբ է, այլ հսկայական ստեղծագործական էներգիա։ Ադամի կերպարում, նա ընդգծել է մարդկային մարմնի ուժը և գեղեցկությունը։ Փաստացիորեն մեր առջև ոչ թե ներկայացված է մարդու արարումը, այլ այն դրվագը երբ Աստված մարդուն տալիս է հոգի, տենչ դեպի աստվածայինը և ծարավ գիտելիքի հանդեպ։

## Աղբյուրներ
* 
* 
* 

## Գրականություն
* Day, Fergus & Williams, David (ed.) (1998). *Art: A World History*
* Meshberger, Frank Lynn. «An Interpretation of Michelangelo’s Creation of Adam Based on Neuroanatomy», JAMA. 10 October 1990; 264(14):1837-41.
* Stokes, Adrian (1955). *Michelangelo: A Study in the Nature of Art*
* Letters in comment: JAMA. 6 March 1991; 265(9):1111.

## Արտաքին հղումներ
* «Ադամի արարումը» ֆրեսկոյի մասին  

Կատեգորիա:1500 նկարներ
Կատեգորիա:Գիրք Ծննդոց
Կատեգորիա:Իտալիայի արվեստ
Կատեգորիա:Կրոնական մշակույթ
Կատեգորիա:Մերկ տղամարդկանց պատկերով նկարներ
Կատեգորիա:Միքելանջելոյի ստեղծագործություններ
Ստեպնոե (Ստավրոպոլի երկրամաս)

**Ստեպնոե** (), գյուղ Ռուսաստանի Դաշնության Ստավրոպոլի երկրամասի Ստեպնոեի շրջանի կազմում, հանդիսանում է մունիցիպալ շրջանի կենտրոնը։ Տեղակայված է Ստավրոպոլից 316 կմ դեպի հարավ-արևելք։

Վոստոչնի, Լևոպադինսկի և Յուգո-Վոստոչնի խուտորների հետ միասին կազմավորում է «Ստեպնոեի գյուղխորհուրդ» գյուղական համայնքը ()։

Բնակչությունը 2010 թվականին գրանցված տվյալներով կազմում էր 5611 մարդ։

## Ծանոթագրություններ

## Արտաքին հղումներ
* Պաշտոնական կայք 
* Ռուսաստանի ժամային գոտիները, worldtimezone.com կայքում 
* Ստեպնոե գյուղը տեղագրական քարտեզների վրա 
* Ստեպնոե գյուղը «wikimapia.org» նախագծում 

Կատեգորիա:1887 թվականին հիմնադրված բնակավայրեր
Կատեգորիա:Ստավրոպոլի երկրամասի Ստեպնոեի շրջանի բնակավայրեր
Ռամալես դե լա Վիկտորիա

**Ռամալես դե լա Վիկտորիա** կամ պարզապես **Ռամալես** (), շրջան Իսպանիայի Թագավորության ծայր հյուսիսում՝ Կանտաբրիայի ինքնավար մարզում։

Գտնվում է ծովի մակարդակից 84 մետր բարձրության վրա և զբաղեցնում է 32.97 կմ² տարածք։ Ըստ 2008 թվականի մարդահամարի տվյալների՝ Ռամալես դե լա Վիկտորիայի բնակչությունը կազմում է 2,489 մարդ։

Պաշտոնական լեզուն իսպաներենն է։

Շրջանի տարածքում գտնվում է պալեոլիթի ժամանակաշրջանից պահպանված Էլ Միրոն քարանձավը (16 հազար տարի առաջ)։

## Ծանոթագրություններ

## Արտաքին հղումներ
* Պաշտոնական կայք
* PR-S.22 Ռամալես դե լա Վիկտորիայի մասին 

Կատեգորիա:Իսպանիայի բնակավայրեր
Ֆադու

մինի|Ֆադու, նկարիչ` Ժոզե Մալոա (1910 թվական)
**Ֆադու** (`  բառից, որ նշանակում է ճակատագիր), ավանդական պորտուգալական երաժշտության հատուկ ոճ, որում զգացմունքային առումով գերակշռում է միայնության, նոստալգիայի, տխրության և սիրային կարոտի զգացումների բարդ համադրումը, որ պորտուգալերենում կոչվում է սաուդադի (): Պորտուգալական կիթառի համադրությամբ լիրիկական սոլո երգերի տարատեսակներ են։

## Պատմություն
մինի|''Fado Verdes Anos'' խումբը Կոիմբրայից
Ժանրը վերջնականապես ձևավորվել է 19-րդ դարի սկզբում հունական ազգային, արաբական երաժշտությունների խառնման արդյունքում` բրազիլական երաժշտության ազդեցությամբ։ Ֆադուն կարևոր տեղ է զբաղեցնում պորտուգալացիների ազգային ինքնարտահայտման գործում և շատ է տարբերվում իսպանական պայծառ և կենդանի ռիթմերից, որոնք արտահայտում են իսպանական կտրուկ բնավորությունը։ Ֆադուում տեսանելի է պորտուգալացիների նուրբ և մելանխոլիկ հոգին։

Գոյություն ունի ֆադուի երկու հիմնական կենտրոն. Լիսաբոն և Կոիմբրա։ Ֆադուի կոիմբրյան ոճը կապված է Կոիմբրայի համալսարանի ակադեմիական ավանդույթների հետ։ Այն ունի առավել նուրբ մեղեդիներ և կատարվում է բացառապես տղամարդկանց կողմից։ Լիսաբոնում ֆադուն հիմնականում կատարում են այսպես կոչված *ֆադուի տներում* () ինչպես տղամարդկանց, այդպես էլ կանանց կողմից։

Ֆադուի առաջին կատարողը (ֆադիշտա) համարվում է Մարիա Սևերան, ով երգում էր և կիթառ էր նվագում Մորարիայի փողոցներում (Լիսաբոնի ամենահին կենտրոնական շրջաններից մեկը)։ Կապելան փողոցում պահպանվել է տուն, որում նա ծնվել և ապրել է։ 2013 թվականի Մարիա Սևերայի տանը բացվել է համանուն ֆադուի տունը։

Ֆադուի թագուհին համարվում է Ամալիա Ռոդրիգեշը։ Պորտուգալացի կատարող Մարիզան շատ բան է արել, որպեսզի այդ ոճը գտնի իր ունկնդրողին այլ երկրներում ևս։ Ժամանակակից ֆադու կատարող Անա Մոուրան իր համաշխարհային հռչակի շնորհիվ ամրապնդեց ֆադուի «իշխանությունը» համաշխարհային բեմում։

2011 թվականի նոյեմբերի 27-ին ՅՈՒՆԵՍԿՈ-ն ֆադուն ներառել է մարդկության ոչ նյութական մշակութային ժառանգության ցանկում։

## Հայտնի կատարողներ
### Ֆադիշտներ
[thumb|250px|Երգչուհի Ռոմանա Վիեյրան ֆադու է կատարում [Սան Ֆրանցիսկոյում (ԱՄՆ)]]

* Ամալիա Ռոդրիգեշ
* Դուլսե Պոնտեշ
* Կարլուշ դու Կարմու
* Արժենտինա Սանտուշ
* Կրիշտինա Բրանկու
* Մարիզա
* Կամանե
* Միզիա
* Անա Մոուրա
* Մարիա Անա Բոբոնե
* Էլդեր Մոուտինյո
* Կրիշտիանու դե Սոուզա
* Մարկո Ռոդրիգեշ
* Պեդրու Մոուտինյու
* Մարկո Օլիվեիրա
* Կարմինյու
* Ֆերնանդու Մաուրիսիու
* Ալֆրեդո Մարսինեյրու
* Ժուան Ֆարինյա
* Մաքս
* Էրմինիա Սիլվա
* Լուսիլիա դու Կարմու
* Կուկա Ռոզետա
* Անտոնիո Զամբուժու
* Յոլա Դինիշ
* Իզաբել Նարոնիա
* Վանեսսա Ալվեշ
* Կրիշտիանա Ագուաշ

### Կիթառահարներ
* Անտոնիու Շաինյու
* Կարլուշ Պարեդեշ
* Լուիշ Գերեյրու
* Ժոզե Մանուիլ Նետու
* Անտոնիո Նետու
* Սանդրու Կոշտա

### Խմբեր
* Madredeus

## Ֆիլմերում
* 2007 թվականին իսպանացի կինոռեժիսոր Կառլոս Սաուրան նկարել է Ֆադու դոկումենտալ ֆիլմը, որը ներառում էր պորտուգալացիների երգիչների կողմից այդ ոճի կատարումներ և նրանց հետ հարցազրույցներ։

## Ծանոթագրություններ

## Արտաքին հղումներ
* Portal do Fado
* Terreiro do Fado 
* ''Verdes Anos'' — Grupo de fados de Coimbra
* Rosabranca ռուսալեզու ալիք ֆադուի մասին youtube-ում

Կատեգորիա:Երաժշտական ոճեր
Կատեգորիա:Մարդկության բանավոր և ոչ նյութական ժառանգության գլուխգործոցներ
Կատեգորիա:Պորտուգալական երաժշտություն
Youth

**«Youth»** (), երգ հարավաֆրիկացի-ավստրալիացի երգիչ Թրոյ Սիվանի դեբյուտային «Blue Neighbourhood» (2015) ալբոմից։ Երգը գրել են Թրոյ Սիվանը, Բրեմ Ինսքորը, Բրեթ Մաքլաֆլինը, Ալեքս Հոուփը և Ալլի Էքսը, պրոդյուսերներն են SLUMS, Ալեքս Ջ․Լ․ Հյու և Ինսքոր։ Երգը պաշտոնապես լույս է տեսել 2015 թվականի նոյեմբերի 13-ին, որպես ալբոմի երկրորդ սինգլ։

## Իմաստ
Սիվանը ասել է, որ «Youth» երգը միամտության և կորած լինելու վայելքի մասին է։ Այն ամեն ինչ թողնելու, փախչելու, սխալներ գործելու, չափազանց շատ սիրելու և այդ ամենի բնական լինելու մասին է։

## Տեսահոլովակ
Երգի բառերի տեսահոլովակը դուրս էր եկել 2015 թվականի նոյեմբերի 23-ին։ Պրոդյուսերը և ռեժիսորը Scheme Engine-ն էր և այն նկարահանված է Լոս Անջելեսում և Սիեթլում։ Սիվանը 2016 թվականի փետրվարին նույնպես նկարահանել է տեսահոլովակ, որի ռեժիսորը Մալիա Ջեյմս։

## Ծանոթագրություններ

Կատեգորիա:2015 երգեր
Կատեգորիա:2015 սինգլներ
Կատեգորիա:Երգ երգոց
Կատեգորիա:Սինգլներ այբբենական կարգով